Public procurement notice: Prior Information Notice Without Call For Competition
Published: 2020-06-26
Buyer: Sosiaali- ja terveysalan lupa- ja valvontavirasto Valvira
Country: FI
Contract type: Services
CPV classification: 48482000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on Sosiaali- ja terveysalan lupa- ja valvontavirasto Valviran raportointiohjelmisto ja raportoinnin kehittäminen (lähinnä uusien analytiikkasovellusten kehittäminen) ja ylläpito.
Valvira kilpailuttaa visuaalisen analytiikan ohjelmistonsa sekä sovellusten kehittämisen ja ylläpidon vuoden 2020 aikana. Raportointiohjelmisto ja raportoinnin kehittäminen (konsultointi) hankitaan yhdessä (1) paketissa. Hankintaan kuuluu myös jonkin verran ohjelmiston ja yksittäisten analytiikkasovellusten käytön koulutusta.
Ohjelmisto asennetaan joko Valviran käyttöpalvelutarjoaja Valtorin (tai sen alihankkijan) palvelimelle korotetun tietoturvan käyttöympäristöön tai hankitaan SaaS-ratkaisuna. Mikäli ohjelmisto asennetaan Valviran käyttöpalvelutarjoajan palvelimelle, Valvira hankkii lisäksi asennukseen liittyvää konsultointia. Tavoite on, että Valviran raportointiin ei tule katkoja ja että uudet raportointisovellukset otetaan käyttöön porrastetusti vuonna 2021.
Valviran raportointityökalu on ollut 2010-luvun alkupuolelta lähtien QlikView. Tuotantokäytössä on nykyään 15 Qlik-loppusovellusta (ei extract eikä transform), joista yksi (1) on QlikView Governance Dashboard ja kaksi (2) ovat tietovaraston latausten monitorointisovelluksia (DW tuotanto ja DW testi). Valvira on päättänyt hankkia uuden ohjelmiston, koska a) QV-ohjelmistoversiomme ylläpito päättyy lähitulevaisuudessa ja b) haluamme siirtyä kuvailevasta analytiikasta enemmän selittävään ja ennakoivaan analytiikkaan, c) kehittää omaehtoista analytiikkaa (self service analytics), d) julkaista tietoja Valviran verkkosivuilla tai muulla alustalla asiakkaitamme ja muita sidosryhmiämme varten sekä e) ottaa käyttöön karttavisuaaleja.
Valviran tavoite on saada käyttöönsä työkalu, jonka avulla voi luoda erilaisia analytiikkasovelluksia viraston johtoa ja asiantuntijoita varten. Tuleviin sovelluksiin poimitaan asianhallinta-, sote-ammattihenkilö-, alkoholin valmistus- ja myyntidataa sekä viraston talous- ja henkilöstödataa. Lisäksi dataa tuodaan aluehallintoviraston asianhallintajärjestelmästä (tähän asti Excelien kautta, myöhemmin mahdollisesti Valviran tietovaraston kautta). Myöhemmin raportointisovellusten kokonaisuuteen tulee hyvin todennäköisesti myös tupakkarekisterin (Turre) ja kehitettävän sote-organisaatiorekisterin (Soteri) dataa. Ohjelmistoon on saatava dataa useista erilaisista lähteistä (mm. on-premise SQL Server -tietovarasto, pilvitietovarastot sekä csv- ja Excel-tiedostot). Kehittäjien on voitava luoda erilaisia datamalleja (tähti, lumihiutale, relaatio) sekä monenlaisia kaavioita. Lisäksi on saatava suuria taulukoita mm. alkoholitilastoja varten (n. 100 miljoonaa riviä). Ohjelmistossa täytyy olla hyvät tietoturvaominaisuudet. Tietojen on pysyttävä ja tiedonkäsittelyn on tapahduttava EU:n alueella. Sovelluskehitys tapahtuu konsultointiyhtiön auditoiduissa turvatiloissa (entisen ST III -tason mukaiset vaatimukset) tai Valviran tiloissa.
– 20 edistynyttä käyttäjää (pääsy työskentelytiloihin, omien raporttien kokoaminen keskitetyistä dataseteistä, dashboardien kokoaminen raporteista)
Tämä ennakkoilmoitus ei ole hankintailmoitus tai tarjouspyyntö, vaan tietopyyntö. Tämä ennakkoilmoitus ei velvoita Valviraa toteuttamaan varsinaista tarjouskilpailua.
Tämän ennakkoilmoituksen avulla kartoitamme markkinoilla olevia ohjelmistoja sekä analytiikkakonsultointipalveluita tarjoavia yhtiöitä.
Hankinnasta kiinnostuneita analytiikkakonsultointiyhtiöitä pyydetään ilmoittamaan kiinnostuksestaan lähettämällä yhteystietonsa sähköpostitse osoitteeseen kilpailutus@hansel.fi viimeistään 31.8.2020. Sähköpostin otsikkokenttään tulee ilmoittaa viitteeksi "Valvira - raportointiohjelmisto ja raportoinnin kehittäminen – yhtiön nimi". Sähköpostissa tulee ilmoittaa yhteyshenkilön nimi ja yhteyshenkilön yhteystiedot, tarjottavan analytiikkaohjelmiston nimi ja lisenssien arvioidut yksikköhinnat.
Tavoitteena on, että yhteystietonsa ilmoittaneiden, kilpailutuksesta kiinnostuneiden alan toimijoiden kanssa käydään markkinavuoropuhelua syyskuussa 2020.